recursal/SuperWikiNEXT-32B huggingface dataset:
Ο **Οίκος του Αρτουά** ήταν ένας πλάγιος κλάδος του Οίκου των Καπετιδών. 

Ο θυρεός του κόμη του Αρτουά. Είναι ο θυρεός των Καπετιδών με το σήμα του δευτερότοκου επάνω.

Ιστορικό
--------

Από τα τέκνα του Λουδοβίκου Η΄ της Γαλλίας, ο Λουδοβίκος Θ΄ έγινε βασιλιάς, στον Ροβέρτο Α΄ δόθηκε ως πρόσοδος (appanage) η κομητεία του Αρτουά, στον Αλφόνσο η κομητεία της Τουλούζης και στον Κάρολο η κομητεία του Ανζού. 'Ετσι ο Ροβέρτος Α΄ έγινε ο γενάρχης του Οίκου του Αρτουά. 

Ο γιος του Ροβέρτος Β΄ κόμης του Αρτουά είχε δύο τέκνα: τη Μαώ και τον Φίλιππο. Ο Φίλιππος πέθανε πριν από τον πατέρα του, αφήνοντας τον γιο τον Ροβέρτο Γ΄. Όταν το 1302 απεβίωσε ο Ροβέρτος Β΄, η Μαώ διεκδίκησε την κομητεία από τον ανιψιό της. Η Σύνοδος των ευγενών (Parlement) του Παρισιού διοίκησε την κομητεία εν ονόματι της Μαώς και αποζημίωσε τον Ροβέρτο Γ΄ με την κυριότητα του Μπωμόν-λε-Ροζέ. 

Τότε ο Ροβέρτος Γ΄ έφτιαξε πλαστά έγγραφα για την υποστήριξη του αιτήματός του, που όταν αποκαλύφθηκε η απάτη, έχασε την κτήση του. Το Αρτουά πήγε στους απογόνους της Μαώς και του συζύγου της Όθωνα Δ΄ των Ιβρέα κόμη της Βουργουνδίας. Οι απόγονοι του Ροβέρτου Γ΄ πολέμησαν κατά τη διάρκεια του Εκατονταετούς Πολέμου εναντίον της Αγγλίας και έλαβαν την κομητεία του Ε (Eu).

Γενεαλογία Οίκου Αρτουά
-----------------------

. 

|  |  |  |  |  |  |
| --- | --- | --- | --- | --- | --- |
| Λουδοβίκος Η΄βασ. της ΓαλλίαςΟΙΚΟΣ ΚΑΠΕΤΙΔΩΝ |   |   |   |   |  |
|
|   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |
| Λουδοβίκος Θ΄βασ. της Γαλλίας |   | Ροβέρτος Α΄κόμης του Αρτουά**ΚΛΑΔΟΣ ΑΡΤΟΥΑ** |   | Αλφόνσοςκόμης της Τουλούζης |   | Κάρολος Α΄κόμης του Ανζούβασ. της ΝάποληςΚΛΑΔΟΣ ΚΑΠΕΤΙΔΩΝ-ΑΝΖΟΥ |  |
|
|   |   |   |   |   |   |   |   |  |
|
|   |   |   |   | Ροβέρτος Β΄κόμης του Αρτουά |  |
|
|   |   |   |   |   |   |   |   |   |  |
|   |   |   |   |   |   |
| Μαώκόμισσα του Αρτουά∞ Όθων Δ΄δούκας της ΒουργουνδίαςΟΙΚΟΣ ΒΟΥΡΓΟΥΝΔΙΑΣ |   | Φίλιπποςκύριος του Κονς,Νονανκούρ, Ντομφρόν |  |
|
|   |   |   |   |   |   |   |   |   |  |
|
| *Ιωάννα Β΄κόμισσα της Βουργουνδίας,του Αρτουά*∞ Φίλιππος Ε΄ της ΓαλλίαςΟΙΚΟΣ ΚΑΠΕΤΙΔΩΝ |   | Ροβέρτος Γ΄κόμης του Μπωμόν-λε-Ρουζέ |  |
|
|   |   |   |   |   |   |   |   |   |   |   |   |   |   |  |
|   |   |   |   |   |
| *Ιωάννα Γ΄κόμισσα της Βουργουνδίας,του Αρτουά*∞ Εύδης Δ΄δούκας της ΒουργουνδίαςΟΙΚΟΣ ΒΟΥΡΓΟΥΝΔΙΑΣ |   | Ιωάννηςκόμης του Ε |   | Κάρολοςκόμης του Πεζνά |  |
|
|   |   |   |   |   |   |   |   |   |  |
|   |   |   |   |   |   |
| Ροβέρτος Δ΄κόμης του Ε |   | Φίλιπποςκόμης του Ε |  |
|
|   |   |   |   |   |   |   |   |  |
|
|   |   |   |   | Κάρολοςκόμης του Ε |  |
|
Νόμισμα του Θρασαμούνδου
Ο **Καμπαόν** ήταν Βέρβερος οπλαρχηγός της Τριπολίτιδας που έζησε τον 6ο αιώνα μ.Χ. η εκστρατεία των Βανδάλων (523) έμεινε γνωστή από το έργο του Προκόπιου σχετικά με τους Βανδαλικούς πολέμους. Οι Βάνδαλοι την εποχή που ήταν βασιλιάς τους ο Θρασαμούνδος ξεκίνησαν εκστρατεία εναντίον του Καμπαόν για άγνωστους λόγους. Οι Μαυριτανοί αποφάσισαν σύμφωνα με τον Προκόπιο να στείλουν κατασκόπους με στόχο να επισκευάσουν τα κτίρια από τις ζημιές που θα προκαλέσουν οι Φανατικοί Αρειανιστές. Στην μάχη που ακολούθησε τα στρατεύματα του Θρασαμούνδου γνώρισαν μεγάλη συντριβή από τους Βέρβερους. Στην διάρκεια της μάχης οι Βέρβεροι κατέφυγαν πίσω από τις καμήλες, πολεμούσαν με ασυνήθιστες τακτικές και προκάλεσαν την συντριβή των Βανδάλων. Η νίκη των Βερβέρων ήταν τεράστια αλλά το όνομα του Καμπαόν δεν καταγράφεται πουθενά στους μετέπειτα Μαυριτανικούς πολέμους, πιθανότατα σκοτώθηκε. Οι μετέπειτα Βυζαντινοί συγγραφείς έμειναν έκπληκτοι από την συμπάθεια που έδειξε ο Καμπαόν στην Καθολική εκκλησία της Αγίας Τριάδας. Ο Ευάγριος Σχολαστικός αναγκάστηκε να μεταφράσει το έργο του Προκόπιου ώστε να πάρει πληροφορίες για την περίπτωση του.

Παραπομπές
----------

1. ↑  Modéran, Yves (1992). "Cabaon". Encyclopédie berbère. Τομ. 11 | Bracelets – Caprarienses. Aix-en-Provence: Edisud. σσ. 1686–1687

Πηγές
-----

* Modéran, Yves (1992). "Cabaon". Encyclopédie berbère. Vol. 11 | Bracelets – Caprarienses. Aix-en-Provence: Edisud.
Στη μαθηματική ανάλυση, η **ταυτότητα του Όιλερ** , είναι η εξίσωση:11:16

{\displaystyle e^{i\pi }+1=0,\,\!}
όπου

{\displaystyle e\,\!} είναι ο αριθμός του Όιλερ, η βάση των φυσικών λογαρίθμων,
{\displaystyle i\,\!} είναι ο φανταστικός αριθμός του οποίου το τετράγωνο ισούται με μείον ένα, και
{\displaystyle \pi \,\!} ο λόγος του μήκους της περιφέρειας ενός κύκλου προς τη διάμετρό του.
Πήρε το όνομά της από τον Λέοναρντ Όιλερ και μερικές φορές είναι γνωστή και ως **εξίσωση του Όιλερ**.

Απόδειξη
--------

Ο τύπος του Όιλερ για τυχαία γωνία.
Η ταυτότητα είναι μια ειδική περίπτωση του τύπου του Όιλερ, σύμφωνα με την οποία

{\displaystyle e^{ix}=\cos x+i\sin x\,\!}
για κάθε πραγματικό αριθμό *x* και όπου οι μονάδες δίνονται σε ακτίνια. Συγκεκριμένα, αν

{\displaystyle x=\pi ,\,\!}
τότε

{\displaystyle e^{i\pi }=\cos \pi +i\sin \pi .\,\!}
Αφού

{\displaystyle \cos \pi =-1\quad }και{\displaystyle \quad \sin \pi =0},
συνεπώς,

{\displaystyle e^{i\pi }=-1\,\!}
που δίνει την ταυτότητα

{\displaystyle e^{i\pi }+1=0.\,\!}

Ονομασία
--------

Αν και ο Όιλερ έγραψε για τη φόρμουλά του συνδέοντας το *e* με τους όρους ημίτονο και συνημίτονο, δεν υπάρχει πουθενά αναφορά ότι ο ίδιος απέδειξε την απλοποιημένη μορφή της ταυτότητας. Ακόμα η ίδια η φόρμουλα είναι πιθανό να ήταν γνωστή πριν από τον Όιλερ. Είναι λοιπόν αδύνατο να απαντηθεί το ερώτημα αν η ταυτότητα μπορεί να αποδοθεί στον Όιλερ.

Δείτε επίσης
------------

* Τύπος του Όιλερ
* e (μαθηματική σταθερά)

Παραπομπές
----------

1. ↑  Χριστοδουλίδης, Κώστας. «Η ταυτότητα του Όιλερ» (PDF). Σχολή Εφαρμοσμένων Μαθηματικών και Φυσικών Επιστημών, Εθνικό Μετσόβιο Πολυτεχνείο. Ανακτήθηκε στις 18 Μαρτίου 2023.
2. ↑  Σταματιάδης, Σταμάτης. «Εφαρμοσμένα Μαθηματικά: Σημειώσεις Διαλέξεων» (PDF). Τμήμα Επιστήμης και Τεχνολογίας Υλικών, Πανεπιστήμιο Κρήτης. Αρχειοθετήθηκε από το πρωτότυπο (PDF) στις 26 Σεπτεμβρίου 2022. Ανακτήθηκε στις 18 Μαρτίου 2023.
3. ↑  Μερκουράκης, Σοφοκλής Κ. (2022). «Σημειώσεις Μιγαδικής Ανάλυσης» (PDF). Τμήμα Μαθηματικών, Πανεπιστήμιο Αθηνών. Ανακτήθηκε στις 18 Μαρτίου 2023.
Μια **ουρά αναμονής** ή ισοδύναμα ένα **σύστημα εξυπηρέτησης** είναι ένα μαθηματικό πρότυπο για τη μοντελοποίηση ενός πραγματικού συστήματος εισόδου - εξόδου μονάδων (πελατών) στο οποίο υπεισέρχεται τυχαιότητα. Το αντικείμενο της θεωρίας αυτής είναι η ποσοτική μελέτη συστημάτων εξυπηρέτησης και εντάσσεται στο ευρύτερο γνωστικό πεδίο της Επιχειρησιακής Έρευνας και ειδικότερα στο στοχαστικό μέρος της.

Τυπικά παραδείγματα ουρών αναμονής που παρουσιάζονται στις εφαρμογές είναι τα ταμεία των τραπεζών και γενικότερα διαφόρων οργανισμών, τα τηλεφωνικά κέντρα εξυπηρέτησης πελατών (call centers), το τηλεφωνικό δίκτυο, το Διαδίκτυο καθώς και τοπικά δίκτυα υπολογιστών (LAN), οι γραμμές παραγωγής μιας βιομηχανικής μονάδας, τα συγκοινωνιακά δίκτυα κλπ.

Στόχος της θεωρίας των ουρών αναμονής είναι η ποσοτική περιγραφή τέτοιων συστημάτων και ο βέλτιστος σχεδιασμός τους. Έτσι η θεωρία ουρών αναμονής απαντά σε προβλήματα του τύπου: 

* Πόσο περιμένει κάθε πελάτης κατά μέσο όρο;
* Πόσο είναι το μήκος της ουράς (πλήθος πελατών) που σχηματίζεται κατά μέσο όρο;
* Πόσο θα μειωθεί κατά μέσο όρο η ουρά αν προστεθεί ένας επιπλέον υπηρέτης (agent);
* Πόσοι agents πρέπει να υπάρχουν ώστε το πλήθος των χαμένων κλήσεων (abandoned calls) προς το σύνολο των εισερχομένων να είναι μικρότερο από 5% (abandonment rate < 5%)

Για την ουσιαστική μελέτη τέτοιων συστημάτων το βασικό εργαλείο είναι η Θεωρία Πιθανοτήτων και Στοχαστικών Ανελίξεων, αφού τα μαθηματικά πρότυπα των ουρών αναμονής είναι στοχαστικά (τυχαιοκρατικά).

Πηγές
-----

* Φακίνου Δημήτρη, *Ουρές Αναμονής*, Εκδόσεις «Συμμετρία», Αθήνα 2003.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85109832
* GND: 4255044-0
* BNF: cb12647707b (data)
* NDL: 00567524
* NKC: ph276803

 |

 |
Ο **Sampsa Astala** (γνωστός και με τα ψευδώνυμα Stala και Kita) είναι ο πρώην ντράμερ του φινλανδικού συγκροτήματος Lordi και ιδρυτής της γκλαμ ροκ μπάντας Stala & So.

Γεννημένος στην περιοχή Vantaa της Φινλανδίας στις 23 Ιανουαρίου 1974, ο Sampsa Astala εκτός από τραγουδιστής, ντράμερ και κιθαρίστας έχει δικό του στούντιο ηχογράφησης και όπως έχει δηλώσει και ο ίδιος, βοηθάει μικρές μπάντες να παρουσιάσουν τη δουλειά τους.

Το 1997 ο Sampsa δημιούργησε τη δική του μπάντα, τους So. με τους οποίους κυκλοφόρησε κάποια EP. Κατά τη διάρκεια μιας κρουαζιέρας των Kiss στη Σουηδία το 2000, γνώρισε τον Mr.Lordi και κάποια άλλα μέλη της μπάντας και έτσι μπήκε ως ο ντράμερ Kita. To 2006 με τους Lordi εκπροσώπησαν τη Φινλανδία στην Eurovision και πήρανε την πρωτιά. Μέσα από τις μεγάλες τιμές που απονεμήθηκαν στην μπάντα ήτανε και το όνομα Kita, που πήρανε κάποιες γυμνασιακές εγκαταστάσεις στην πόλη Karkkila στην οποία ο Sampsa πέρασε τα παιδικά του χρόνια έως και την αποφοίτησή του από το λύκειο.

Στις 30 Σεπτεμβρίου 2010, μέσω του site της Eurovision, ανακοινώθηκε οτι η μπάντα του Sampsa, Stala & So. ήτανε από τους υποψήφιους που θα εκπροσωπούσαν τη Φινλανδία στη Γιουροβίζιον 2011 στο Ντύσσελντοφ, και τότε ο Sampsa κλήθηκε να αποφασίσει εάν θα συνέχιζε την επιτυχημένη πορεία του στους Lordi ή θα ρίσκαρε να συμμετάσχει με την μπάντα του. Έτσι και έγινε. 4 μέρες αργότερα, στις 4 Οκτωβρίου του 2010, μέσω του site των Lordi ήρθε η επίσημη ανακοίνωση ότι ο Kita θα αποχωρούσε από την μπάντα διότι επιθυμούσε να συνεχίσει την πορεία του με τους Stala & So. ως τραγουδιστής και προφανώς δεν θα μπορούσε να συνεχίσει και στις 2 μπάντες παράλληλα, αφού ο κανονισμός των Lordi απαγορεύει στα μέλη να δείχνουν το πραγματικό τους πρόσωπο επί σκηνής. Σε μια συνέντευξή του λίγους μήνες αργότερα δήλωσε ότι το τραγούδι είναι μια φυσική ανάγκη για εκείνον και ίσως θα τον επηρέαζε ψυχολογικά το να μην μπορεί να βγεί στη σκηνή και να τραγουδήσει. Δυστυχώς όμως οι Stala & So. δεν επιλέχτηκαν να εκπροσωπήσουν τη Φινλανδία στη Γιουροβίζιον με το τραγούδι "Pamela".

Ο Sampsa μαζί με το συγκρότημα του μέχρι σήμερα έχουν καταφέρει να κάνουν πολλές περιοδείες στην Ευρώπη όπως και να κυκλοφορήσουν νέο υλικό.

Με τους Lordi:

Get Heavy - 2002
The Monsterican Dream - 2004
The Arockalypse - 2006
Deadache - 2008
Babez For Breakfast - 2010

Με τους Stala & So. (Από το 2011 και μετά καθώς οι προηγούμενες κυκλοφορίες τους δεν έχουν γίνει γνωστές)

It Is So. - 2011
Gimme Five - 2012
Play Another Round - 2013

Έχει επίσης συμμετάσχει σε ένα ντουέτο με την μπάντα Honey Hellraiser την οποία προωθεί στο single τους "Nothing but, nothing but right!"

Παραπομπές
----------

1. ↑  Ανακτήθηκε στις 14  Ιουνίου 2019.
2. ↑  Ανακτήθηκε στις 20  Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Sampsa Astala στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85851717
* ISNI: 0000 0000 5765 8584
* MusicBrainz: fc651283-0ce4-4ff6-8a4b-1c1b484b45fe
* NKC: xx0083489

 |

 |
Το *Καστέλο της Ροδοδάφνης ή Πύργος Δουκίσσης Πλακεντίας* είναι ανάκτορο στο λόφο Κουφού του Δήμου Πεντέλης που προοριζόταν για θερινή κατοικία της Σοφίας ντε Μαρμπουά-Λεμπρέν (Δούκισσα της Πλακεντίας). Το ανάκτορο ξεκίνησε να οικοδομείται το 1840 σε σχέδια του αρχιτέκτονα Σταμάτη Κλεάνθη αλλά ο θάνατός της Δούκισσας (1854) δεν της επέτρεψε να δει ολοκληρωμένο το αρχιτεκτονικό αριστούργημα του Καστέλλου της Ροδοδάφνης, το οποίο ολοκληρώθηκε λίγο αργότερα. Μετά το θάνατο της Δούκισσας το οίκημα περιήλθε στο Ελληνικό Δημόσιο ενώ από το 1961 έως το 1964 χρησιμοποιήθηκε ως κατοικία του τέως βασιλέα Κωνσταντίνου Β'. Σήμερα οι χώροι του λειτουργούν ως πνευματικό κέντρο του Δήμου Πεντέλης. Στο κτήριο λειτουργεί βιβλιοθήκη ενώ τους καλοκαιρινούς μήνες στο προάυλιο πραγματοποιούνται διάφορες πολιτιστικές εκδηλώσεις.

Ιστορία
-------

Η Δούκισσα της Πλακεντίας στην προσπάθειά της να αγοράσει εκτάσεις στο Πεντελικό, συνάντησε την αντίδραση της Ιεράς Μονής Πεντέλης που είχε θέσει άτυπα ολόκληρο το όρος υπό τη διακυβέρνησή της, λόγω της εξάπλωσης του ασκητισμού από το μεσαίωνα. Το τίμημα που ζητούσε η Μονή ήταν απρόσιτο και χρειάστηκε η παρέμβαση της ελληνικής κυβέρνησης και ιδίως του γαλλόφιλου Κωλέττη, ώστε να προωθηθεί η αγορά, υποσχόμενη η Δούκισσα την πραγματοποίηση έργων κοινής ωφέλειας στην περιοχή. Το 1840 περιήλθε στην κυριότητα της έκταση 1738 στρεμμάτων στην περιοχή, αντί τιμήματος 7.512 δραχμών. Ανέθεσε στον αρχιτέκτονα Κλεάνθη την οικοδόμηση του περιβόητου Καστέλλου της Ροδοδάφνης καθώς και τρία σπίτια, τη Maisonette (Μεζονέτα), την Plaisance (Πλακεντία) και τον Tourelle (Πυργίσκο). Για την κατασκευή τους συνεργάστηκαν ο Χανς Κρίστιαν Χάνσεν και ο μηχανικός Αλέξανδρος Γεωργαντάς. Η Δούκισσα προχώρησε στην κατασκευή μαρμάρινης πεντάτοξης γέφυρας πάνω από ρεματιά της πεντελικής γης, κρηνών, δύο λατομείων μαρμάρου, ενός κοιτώνα για τους λατόμους, ενώ χρηματοδότησε και τη διάνοιξη δρόμων στην Πεντέλη. Ο θάνατός της Δούκισσας (1854) δεν της επέτρεψε να δει ολοκληρωμένο το αρχιτεκτονικό αριστούργημα του Καστέλλου της Ροδοδάφνης, το οποίο ολοκληρώθηκε λίγο αργότερα.

Σήμερα ο χώρος λειτουργεί ως πνευματικό κέντρο του Δήμου Πεντέλης.

Πηγές
-----

* Μπαδήμα - Φουντουλάκη, Όλγα. Σταμάτης Κλεάνθης 1802-1862. Δήμος Αθηναίων Πολιτισμικός Οργανισμός. 2001
* Παπανικολάου-Κρίστενσεν, Αριστέα. Χριστιανός Χάνσεν, Επιστολές & Σχέδια από την Ελλάδα. Ωκεανίδα. 1993
**Το Filecoin** ( **⨎** ) είναι ένα δημόσιο σύστημα κρυπτονομισμάτων και ψηφιακών πληρωμών ανοιχτού κώδικα που προορίζεται να είναι μια συνεργατική ψηφιακή αποθήκευση και μέθοδος ανάκτησης δεδομένων βασισμένο σε blockchain. Ξεκίνησε τον Αύγουστο του 2017 και συγκέντρωσε πάνω από 200 εκατομμύρια δολάρια μέσα σε 30 λεπτά.

Δημιουργήθηκε από την Protocol Labs και μοιράζεται μερικές ιδέες από το InterPlanetary File System  επιτρέποντας στους χρήστες να νοικιάζουν αχρησιμοποίητο χώρο στον σκληρό δίσκο. Ένας μηχανισμός blockchain χρησιμοποιείται για την καταχώρηση των συμφωνιών. Το Filecoin είναι ένα ανοιχτό πρωτόκολλο και υποστηρίζεται από μια αλυσίδα μπλοκ που καταγράφει τις δεσμεύσεις που αναλαμβάνονται από τους συμμετέχοντες του δικτύου, με τις συναλλαγές που πραγματοποιούνται χρησιμοποιώντας το FIL, το εγγενές νόμισμα του blockchain.

Τον Απρίλιο του 2021 το Ίδρυμα Filecoin δώρισε 50.000 filecoins τότε αξίας 10.000.000 $ στο Αρχείο Διαδικτύου.

Από τον Φεβρουάριο του 2022 η συνολική χωρητικότητα αποθήκευσης ήταν 15,6 EiB, και τα συνολικά αποθηκευμένα δεδομένα ήταν 40 PiB.

Δείτε επίσης
------------

* Blockchain
* Διαπλανητικό σύστημα αρχείων

Παραπομπές
----------

1. ↑  «Showdown in the Cloud: Dropbox IPO, Meet the Filecoin ICO» (στα αγγλικά). *Observer*. 2017-07-11.. Ανακτήθηκε στις 2017-08-11.
2. ↑  Tepper, Fitz. «Filecoin's ICO opens today for accredited investors after raising $52M from advisers | TechCrunch». Ανακτήθηκε στις 11 Αυγούστου 2017.
3. ↑  Vigna, Paul (2017-08-11). «Latest Hot Digital Coin Offering: $187 Million in One Hour for Filecoin» (στα αγγλικά). *Wall Street Journal*. ISSN 0099-9660.. Ανακτήθηκε στις 2017-08-11.
4. ↑  «Investors poured millions into a storage network that doesn't exist yet» (στα αγγλικά). *Ars Technica*.. Ανακτήθηκε στις 2017-08-11.
5. 1 2  Corbyn, Zoë (2018-09-08). «Decentralisation: the next big step for the world wide web» (στα αγγλικά). *The Observer*. ISSN 0029-7712.. Ανακτήθηκε στις 2019-10-05.
6. ↑  «What are initial coin offerings?». *The Economist*. 2017-08-21. ISSN 0013-0613.. Ανακτήθηκε στις 2019-10-05.
7. ↑  «IPFS and Filecoin». *Filecoin Docs* (στα Αγγλικά). Αρχειοθετήθηκε από το πρωτότυπο στις 5 Σεπτεμβρίου 2022. Ανακτήθηκε στις 5 Σεπτεμβρίου 2022.
8. ↑  Johnson, Steven (2018-01-16). «Beyond the Bitcoin Bubble» (στα αγγλικά). *The New York Times*.. Ανακτήθηκε στις 2018-09-26.
9. ↑  Thu, Apr 8th 2021 3:39pm-Mike Masnick. «Filecoin Foundation Donates $10 Million Worth Of Filecoin To Internet Archive». *Techdirt*. Ανακτήθηκε στις 15 Απριλίου 2021.
10. ↑  «Filfox Explorer». *filfox.info*. Ανακτήθηκε στις 23 Φεβρουαρίου 2022.
11. ↑  «Filecoin Storage Stats». *storage.filecoin.io*. Ανακτήθηκε στις 23 Φεβρουαρίου 2022.

Εξωτερικοί σύνδεσμοι
--------------------

* Επίσημος ιστότοπος
Το **Κίτσκαλνγια** (ρωσικά: Кичкальня́; ταταρικά: Кычытканлы́) είναι Ταταρικό χωριό στην επαρχία Νουρλάτσκι της Δημοκρατία του Ταταρστάν στη Ρωσία.

Ιστορία
-------

Σύμφωνα με τους κατοίκους, το χωριό *Κίτσκαλνγια* ιδρύθηκε στις αρχές του 18ου αιώνα. Από ιστορίες που μεταβιβάστηκαν προφορικά από γενιά σε γενιά, το χωριό ιδρύθηκε από τρεις οικογένειες που προέρχονταν από το χωριό Ουζέγιεβο (το οποίο τώρα ανήκει στην επαρχία Ακσουμπαγιέφσκι). Ο Μουλάς Τοχβατουλάχ ήταν από τους πρώτους κατοίκους του χωριού. Σύμφωνα με τον μύθο, αυτές οι οικογένειες έφυγαν από τα σπίτια τους, κρυβόμενο από αναγκαστικό εκχριστιανισμό μετά την κατάκτηση του Χανάτο του Καζάν από τον Ιβάν Δ΄ της Ρωσίας. Στην πραγματικότητα, η επανεγκατάσταση αρκετών οικογενειών από το χωριό Ουζέγιεβο εξηγείται από την ενδοπεριφερειακή επανεγκατάσταση, καθώς ο Ιβάν Δ΄ της Ρωσίας πέθανε το 1584.

Η υπάρχουσα ιστοριογραφική βιβλιογραφία παρέχει αντιφατικές πληροφορίες σχετικά με την ημερομηνία σχηματισμού του χωριού - από τα μέσα του 17ου αιώνα έως το 1710. Σύμφωνα με το μύθο, ένα συγκεκριμένο όνομα το 1911 ισχυρίστηκε ότι το χωριό "Μοράσα Μπασί" ιδρύθηκε πριν από 300 χρόνια, δηλαδή, το 1611, αλλά αυτό είναι πολύ απίθανο. Μέχρι το 1920, αποτελούσε μέρος του βολόστ Στάρο-Αλμετέφσκαγια της επαρχίας Τσιστοπόλ του Κυβερνείου του Καζάν.

Στο 18ο - 1ο μισό του 19ου αιώνα, οι κάτοικοι ανήκαν στην κατηγορία των κρατικών αγροτών, ασκώντας καθήκοντα πολέμου. Ασχολήθηκαν με τη γεωργία, την κτηνοτροφία, το τούβλο, το ψάρεμα, το συνεταιρισμό, την ξυλουργική και τη χειροτεχνία.

Παραπομπές
----------

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 11  Μαρτίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Kichkalnya στο Wikimedia Commons
Η **Ημέρα της Ανεξαρτησίας** (σλαβομακεδονικά: Ден на независноста‎‎) της Βόρειας Μακεδονίας γιορτάζεται στις 8 Σεπτεμβρίου. Πρόκειται για εθνική εορτή η οποία καθιερώθηκε το 1991, όταν πραγματοποιήθηκε το σλαβομακεδονικό δημοψήφισμα για την ανεξαρτησία. Στη συνέχεια, η τότε Σοσιαλιστική Δημοκρατία της Μακεδονίας απέκτησε την ανεξαρτησία της από τη Γιουγκοσλαβία, στην οποία ανήκε ως ομοσπονδιακό κράτος, και έγινε κυρίαρχη κοινοβουλευτική δημοκρατία.

Ιστορία
-------

Στις 8 Σεπτεμβρίου 1991, πάνω από το 95,5% του 75,8% των ψηφοφόρων που έλαβαν μέρος στο σχετικό δημοψήφισμα ψήφισαν υπέρ της ανεξαρτησίας της χώρας. Το απόγευμα της 8ης Σεπτεμβρίου 1991, ο τότε πρόεδρος της πΓΔΜ Κίρο Γλιγκόροφ, κήρυξε επίσημα την ανεξαρτησία της χώρας, απευθυνόμενος σε πολίτες οι οποίοι είχαν συγκεντρωθεί στην κεντρική πλατεία της πρωτεύουσας της χώρας, Σκόπια, για να γιορτάσουν το επιτυχημένο δημοψήφισμα.

Η λαϊκή βούληση για ανεξάρτητο κράτος επιβεβαιώθηκε με τη διακήρυξη των αποτελεσμάτων του δημοψηφίσματος, η οποία υπογράφηκε στις 18 Σεπτεμβρίου 1991 από την πρώτη πολυκομματική Συνέλευση της πΓΔΜ. Τέλος, στις 25 Σεπτεμβρίου 1991, η διακήρυξη της ανεξαρτησίας εγκρίθηκε από το κοινοβούλιο της πΓΔΜ. Στη συνέχεια, εγκρίθηκε το νέο Σύνταγμα της χώρας στις 17 Νοεμβρίου 1991.

Λόγω των ελληνικών αντιρρήσεων για τη δημιουργία ενός νέου κράτους με τον όρο *Μακεδονία* στην ονομασία του, το καθεστώς κυριαρχίας του κράτους δεν είχε αναγνωριστεί μέχρι τις 8 Απριλίου 1993, με αναγνώριση της Γενικής Συνέλευσης των Ηνωμένων Εθνών, όταν η χώρα έγινε δεκτή ως το 181ο πλήρες μέλος στον παγκόσμιο οργανισμό υπό την προσωρινή ονομασία *Πρώην Γιουγκοσλαβική Δημοκρατία της Μακεδονίας*.

Εορτασμός
---------

Η Ημέρα της Ανεξαρτησίας ως εθνική εορτή είναι μη εργάσιμη ημέρα στη Βόρεια Μακεδονία. Ο πρόεδρος και η κυβέρνηση της Βόρειας Μακεδονίας διοργανώνουν διάφορες εκδηλώσεις. Οι πολίτες συνήθως βγαίνουν στο ύπαιθρο για να κάνουν πικ νικ. Η Ομοσπονδία Μοτοσικλετών Βόρειας Μακεδονίας διοργανώνει διεθνές ράλι στα Σκόπια.

Όλες οι πρεσβείες, τα προξενεία και οι διπλωματικές αντιπροσωπείες της χώρας διοργανώνουν εορταστικές εκδηλώσεις στις χώρες όπου βρίσκονται.

Παραπομπές
----------

 

1. ↑  «Turkish Weekly, 7 September 2005: Macedonia's Independence Day, September 8». Αρχειοθετήθηκε από το πρωτότυπο στις 13 Σεπτεμβρίου 2009. Ανακτήθηκε στις 21 Αυγούστου 2009.
Ο **Γουλιέλμος Β΄, δούκας της Βαυαρίας-Στράουμπινγκ** (*Wilhelm II. von Bayern-Straubing*, 5 Απριλίου 1365 - 31 Μαΐου 1417) ή **Γουλιέλμος Δ΄ της Ολλανδίας** ή **Γουλιέλμος ΣΤ΄ του Αινώ** ή **Γουλιέλμος Ε΄ της Ζηλανδίας** (1404 - 1417) ήταν μεγαλύτερος γιος και διάδοχος του Αλβέρτου Α, δούκα της Βαυαρίας και της πρώτης συζύγου του Μαργαρίτας του Μπριγκ. Σε σύγκρουση με τον πατέρα του συμμάχησε με τους Χούκ ως το 1394, το 1404 τον διαδέχθηκε στην Ολλανδία, τη Ζηλανδία, το Αινώ και τη Βαυαρία.

Στη *μάχη του Οθί* (1408) ο Γουλιέλμος μαζί με τον Ιωάννη τον Άφοβο και τον Λουδοβίκο Ζ΄, δούκα της Βαυαρίας νίκησαν τους κατοίκους της Λιέγης που επαναστάτησαν εναντίον του αδελφού του Ιωάννη της Βαυαρίας, επισκόπου της Λιέγης, σαν αποτέλεσμα σαν κόμης της Λιέγης υποχρεώθηκε να δώσει όρκο υποτέλειας στον επίσκοπο. Η εποχή της βασιλείας του Γουλιέλμου σημαδεύτηκε με μια εσωτερική σύγκρουση με την κομητεία της Ολλανδίας, ο Ιωάννης Ε΄ του Αρκέλ υποστήριξε τους εχθρούς του Γουλιέλμου στην Ολλανδία, ο Γουλιέλμος κατέκτησε το Αρκέλ το οποίο ενσωματώθηκε στην Ολλανδία (1412). Ο Γουλιέλμος διεκδίκησε το Φρίσλαντ, πριν από αυτόν ο Γουλιέλμος Α΄ της Βαυαρίας είχε στείλει 5 εκστρατευτικά σώματα εναντίον της Βαυαρίας αλλά κατόρθωσε να κατακτήσει μόνο το Στάβορεν (1398), οι Φρισιανοί όμως το ανακατέλαβαν (1414).

Διαδοχή
-------

Πριν τον θάνατό του έβαλε τους ευγενείς να ορκιστούν ότι θα υπηρετούν τη θυγατέρα του Ιακωβίνη της Βαυαρίας, η οποία ήταν το μόνο παιδί που είχε αποκτήσει με τη σύζυγο του Μαργαρίτα της Βουργουνδίας, δούκισσα της Βαυαρίας κόρη του Φιλίππου του Τολμηρού την οποία είχε παντρευτεί το 1385, την ίδια εποχή η αδελφή του Μαργαρίτα της Βαυαρίας παντρεύτηκε τον Ιωάννη τον Άφοβο. 
Μετά τον θάνατό του ωστόσο (1417) ξέσπασε εμφύλιος πόλεμος μεταξύ της κόρης του Ζακλίν και του αδελφού του Ιωάννη επισκόπου της Λιέγης. Ήταν η τελευταία πράξη στον εμφύλιο πόλεμο μεταξύ των Χουκ και των Κόντ πριν το Αινώ και η Ολλανδία περάσουν στη Βουργουνδία.
Ο Γουλιέλμος Β΄ πέθανε από λοίμωξη, που προήλθε από δάγκωμα σκύλου. 
Το δουκάτο της Βαυαρίας-Στράουμπινγκ διανεμήθηκε στο δουκάτο της Βαυαρίας και στο δουκάτο της Βαυαρίας-Μονάχου (1429)

Οικογένεια
----------

Νυμφεύτηκε το 1385 τη Μαργαρίτα των Βαλουά, κόρη του Φιλίππου Β΄ δούκα της Βουργουνδίας και είχε τέκνο:

* Ζακλίν 1401-1436, παντρεύτηκε πρώτα τον Ιωάννη των Βαλουά δούκα του Τουραίν, μετά τον Ιωάννη Δ΄ των Βαλουά δούκα της Βραβάντης, έπειτα τον Χάμφρεϋ των Λάνκαστερ δούκα του Γκλώστερ και τέλος τον Φρανκ φαν Μπόρσελε κυβερνήτη της Ολλανδίας & Ζηλανδίας.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
2. 1 2  «Kindred Britain»
3. ↑  p10752.htm#i107515. Ανακτήθηκε στις 7  Αυγούστου 2020.

  



|  |  |  |
| --- | --- | --- |
| Προκάτοχος:**Αλβέρτος Α΄ της Βαυαρίας** | **Κόμης του Αινώ1404–1417** | Διάδοχος:**Ζακλίν** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86015737
* GND: 13783988X
* BPN: 20093757

 |

 |
Η **επίχαρις** (επιστημονική-λατινική ονομασία *Epicharis*) είναι γένος από υμενόπτερα έντομα, που ανήκουν στην οικογένεια της μέλισσας, τις μελισσίδες. Το γένος αυτό περιλαμβάνει το πολύ 39 είδη, τα οποία ταξινομούνται σε εννέα διαφορετικά *υπογένη*. Είναι μεγάλες μελισσίδες και συναντώνται στην περιοχή της αμερικανικής ηπείρου που εκτείνεται από το Μεξικό μέχρι τη Βραζιλία). Τα περισσότερα είδη είναι προσαρμοσμένα στο να μεταφέρουν αιθέρια έλαια από τα άνθη αντί για γύρη ή νέκταρ (ή επιπροσθέτως με αυτά). Τα έλαια αυτά συλλέγονται συνήθως από φυτά της οικογένειας μαλπιγιοειδή. Επίσης δεν είναι σπάνιο οι επιχάριτες να συλλέγουν φυτικές ρητίνες για χρήση στην κατασκευή των κελιών της φωλιάς τους. Σύμφωνα με πρόσφατες φυλογενετικές μελέτες, το γένος είναι αδελφό με τον κλάδο των «καλαθοφόρων» μελισσιδών (ο γνωστότερος κλάδος της οικογένειας, που περιλαμβάνει και την κοινή μέλισσα) και με το γένος *Centris* 

Τα περισσότερα είδη επιχάριτος έχουν μαύρη κεφαλή και μεσόσωμα («θώρακα»), ενώ το μετάσωμα («κοιλία») είναι συχνά κοκκινωπό και/ή φέρει ανοικτές κίτρινες κηλίδες ή ζώνες. Ξεχωρίζουν από το πολύ συγγενικό γένος *Centris* στην ύπαρξη δύο ομάδες των τριών μακριών χονδρών τριχιδίων (*seta*), που εξέχουν προς τα πίσω ξεκινώντας μόλις πίσω από τους οφθαμούς.

Παραπομπές
----------

1. ↑  Moure, J.S. «Catalogue of Bees of Neotropical Region». *Catalogue of Bees of Neotropical Region - online version*. Ανακτήθηκε στις 2 Οκτωβρίου 2014.
2. ↑  Martins, Aline C.; Melo, Gabriel A.R.; Renner, Susanne S.. «The corbiculate bees arose from New World oil-collecting bees: Implications for the origin of pollen baskets». *Molecular Phylogenetics and Evolution* **80**: 88. doi:10.1016/j.ympev.2014.07.003. PMID 25034728.
Το **Ουζγκέν**(κιργιζικά: Өзгөн‎‎, μεταγραφή στο λατινικό αλφάβητο: *Özgön*, ρωσικά: Узген‎‎
) είναι πόλη στην Περιφέρεια Ος του Κιργιστάν. Είναι η πρωτεύουσα της Επαρχίας Ουζγκέν. Σύμφωνα με την απογραφή του 2009 ο πληθυσμός του Ουζγκέν ανερχόταν στα 49.410 άτομα.

Ιστορία
-------

Η πόλη αναφέρεται στα Κινεζικά χρονικά του δεύτερου αιώνα π.Χ.. Ήταν μια από τις πρωτεύουσες των Καραχανιδών, που ονομαζόταν **Μαβαραννάχρ**και άφησε τρία καλοδιατηρημένα μαυσωλεία. Το Ουζγκέντ έγινε η κατοικία του Μουχαμμάντ Μπ. Νασρ κατά την διάρκεια της διάσπασης των Καραχανιδών σε δύο κλάδους. 

Επίσης, το Ουζγκέντ αναφέρεται σε έργα Αράβων συγγραφέων, όπως τον Αλ-Μουκαντάσι και τον Ιμπν Χαουκάλ τον 10ο αιώνα.

Γεωγραφία
---------

Το Ουζγκέν βρίσκεται στο ανατολικό άκρο της Κοιλάδας Φεργκάνα. Βρίσκεται 30 μίλια βορειοανατολικά του Ος, και 20 χιλιόμετρα νοτιοανατολικά του Τζαλάλ-Αμπάντ.

### Κλίμα

| Κλιματικά δεδομένα Ουζγκέν]] |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μηνιαία °C (°F) | −4.3 | −1.7 | 6.1 | 13.9 | 18.5 | 22.6 | 24.4 | 22.8 | 18(64) | 11.5 | 4.4 | −1.5 | 11,2 |
| Υετός mm (ίντσες) | 40,9 | 51,2 | 77,8 | 86,3 | 71,9 | 38 | 19,6 | 10,9 | 12,6 | 54,9 | 54,6 | 40,7 | 559,4 |
| % υγρασίας | 77.3 | 74.9 | 66.6 | 56.8 | 51.8 | 44.6 | 46.1 | 50 | 52.8 | 60.2 | 69 | 77.9 | 60,7 |
| Μέσες ημέρες κατακρημνίσεων (≥ 0.1 mm) | 7 | 7.4 | 8.6 | 8.1 | 8.7 | 6.4 | 4.4 | 3.1 | 2.9 | 4.9 | 5.7 | 6.1 | 73,3 |
| *Πηγή: «The Climate of Uzgen». Weatherbase. Ανακτήθηκε στις 31 Ιουλίου 2014.* |

Διάσημοι άνθρωποι που γεννήθηκαν στο Ουζγκέν
--------------------------------------------

Η αποτυχημένη προσπάθεια του Μίρζα Αμπού Μπακρ Ντουγκλάτ να καταλάβει το Ουζγκέν (από τον Μπαμπουρνάμα). 
* Σαλιζάν Σαρίποφ, γεννηθείς το 1964, κοσμοναύτης

Παραπομπές
----------

1. ↑  *census of Kyrgyzstan 2009*.
2. ↑  David Nicolle (2008). *Saracen Strongholds AD 630-1050: The Middle East and Central Asia*. Osprey Publishing. σελίδες 46–. ISBN 978-1-84603-115-1. [*νεκρός σύνδεσμος*]
3. ↑  Jonathan Bloom· Sheila Blair (14 Μαΐου 2009). *Grove Encyclopedia of Islamic Art & Architecture: Three-Volume Set*. OUP USA. σελίδες 2–. ISBN 978-0-19-530991-1.
4. ↑  Timur Beisembiev (19 Δεκεμβρίου 2013). *The Life of Alimqul: A Native Chronicle of Nineteenth Century Central Asia*. Routledge. σελίδες 58–. ISBN 978-1-136-81997-1.

Εξωτερικοί σύνδεσμοι
--------------------

* ÖZGÄND, Encyclopædia Iranica

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79144647650649311300
* LCCN: no2018046386
* BNF: cb15086243s (data)

 |

 |
Η **Μαρία Δαφέρμου** (1983, Χανιά) είναι Ελληνίδα εκπαιδευτικός και Γραμματέας Ισότητας του ΠΑΣΟΚ-Πανελλήνιο Σοσιαλιστικό Κίνημα από τον Νοέμβριο του 2022. Η οικογένεια Δαφέρμου έχει καταγωγή από την Αξό, της επαρχίας Μυλοποτάμου του νομού Ρεθύμνης.

Βιογραφία[Επεξεργασία | επεξεργασία κώδικα]
-------------------------------------------

Σπούδασε στο Πανεπιστήμιο Κρήτης, όπου αποφοίτησε από το Τμήμα Φιλολογίας της Φιλοσοφικής Σχολής και συνέχισε τις σπουδές της αποκτώντας με Άριστα το δεύτερο πτυχίο της από τη Σχολή Παιδαγωγικών Επιστημών του ίδιου Πανεπιστημίου, με ειδίκευση την επίδραση του έμφυλου παράγοντα στη γλωσσική κατάκτηση.

Παράλληλα, απέκτησε τον μεταπτυχιακό τίτλο σπουδών της με αντικείμενο τη γλωσσολογία και συγκεκριμένα το γραμματικό γένος και το κοινωνικό φύλο στην εκπαίδευση.

Σήμερα είναι υποψήφια διδακτόρισσα και ερευνήτρια στο Πανεπιστήμιο Κρήτης, με αντικείμενο έρευνας τα έμφυλα στερεότυπα στην εκπαίδευση.

Παράλληλα, έχει ιδρύσει την Πρωτοβουλία Πολιτών για την προώθηση της έμφυλης ισότητας isotis.eu.

Παραπομπές
----------

* Πρωτοβουλία Πολιτών για την προώθηση της έμφυλης ισότητας - isotis.eu
* Αρθογραφία: Γλώσσα και Φύλο: Γιατί οικιακά και όχι προεδρίνα; Σεπτέμβριος 2021 isotis.eu
* Αρθογραφία, Δημογραφική Κρίση και Πολιτικές Ισότητας, Χανιώτικα Νέα Οκτώβριος 202
* Αρθογραφία, Ισότητα: Όχι επικοινωνιακή διαχείριση, αλλά ισχυρή ιδεολογική αφετηρία, athensvoice Δεκέμβριος 2022
* Αρθογραφία: 2023: Ο μετασχηματισμός της Ισότητας 40 χρόνια μετά, athensvoice Mάρτιος 2023
* Αρθογραφία: Συγκοινωνούντα δοχεία: Πολίτες-πολιτικό προσωπικό, creta24 Μάρτιος 2023
Το **Πάλμερ** (αγγλ: *Palmer*) είναι οικισμός της Αυστραλίας στην πολιτεία της Νότιας Αυστραλίας. Διοικητικά ανήκει στο περιφερειακό συμβούλιο του Μιντ Μάρεϊ (*Mid Murray*) και σύμφωνα με τα στοιχεία της απογραφής του 2016, ο πληθυσμός του ανέρχεται στους 202 κατοίκους.

Γενικά και ιστορικά στοιχεία
----------------------------

Κτισμένο 70 χλμ ΒΑ της Αδελαΐδας, δημιουργήθηκε στα τέλη της δεκαετίας του 1860 και οφείλει την ονομασία του σε έναν Βρετανό συνταγματάρχη ονόματι Τζορτζ Πάλμερ, ενώ οι πρώτοι κάτοικοί του ήταν κυρίως εργατές των τοπικών ορυχείων και κτηνοτρόφοι. Κατά τις αρχές της δεκαετίας του 1870, το Πάλμερ μαστιζόταν από περιστατικά εκτεταμένης ζωοκλοπής, με αποτέλεσμα να εγκατασταθεί στον οικισμό αστυνομική δύναμη, ενώ το 1881 ξεκίνησε τη λειτουργία του το τοπικό σχολείο.

Το 2006 είχε πληθυσμό 329 κατοίκων, ενώ σύμφωνα με την απογραφή του 2016, στο Πάλμερ κατοικούν 202 άτομα (52 οικογένειες), μεταξύ των οποίων συγκαταλέγονται 7 Αβορίγινες, ενώ οι περισσότεροι κάτοικοι δεν ανήκουν σε κάποιο θρήσκευμα.

Σημεία ενδιαφέροντος του Πάλμερ είναι το τοπίο με ογκόλιθους γρανίτη σε ποικίλους σχηματισμούς, η λουθηρανική εκκλησία και η παλιά σιδηροδρομική γέφυρα του Ρίντι Κρικ.

Παραπομπές
----------

1. 1 2  quickstats.censusdata.abs.gov.au/census\_services/getproduct/census/2016/quickstat/SSC41082.
2. 1 2  «Palmer (SA)». *censusdata.abs.gov.au* (στα Αγγλικά). Australian Bureau of Statistics. 12 Ιανουαρίου 2017. Ανακτήθηκε στις 24 Οκτωβρίου 2017.
3. ↑  «Place Names of South Australia - P». *slsa.sa.gov.au* (στα Αγγλικά). The Manning Index of South Australian History. Ανακτήθηκε στις 24 Οκτωβρίου 2017.
4. ↑  «Palmer». *censusdata.abs.gov.au*. Australian Bureau of Statistics. 12 Ιανουαρίου 2017. Ανακτήθηκε στις 24 Οκτωβρίου 2017.
5. ↑  «Granite Boulders Area Geological Site». *maps.sa.gov.au* (στα Αγγλικά). The South Australia Heritage Places Database. Ανακτήθηκε στις 24 Οκτωβρίου 2017.

Εξωτερικοί σύνδεσμοι
--------------------

* Ο χάρτης του οικισμού.
Το ***Μαπούτσε*** (γαλλικός τίτλος: *Mapuche*) είναι κοινωνικοπολιτικό αστυνομικό μυθιστόρημα του Καρίλ Φερέ που εκδόθηκε τον Απρίλιο του 2012 από τις Éditions Gallimard, το οποίο έχει κερδίσει δύο βραβεία. Με στοιχεία πολιτικού θρίλερ, αναφέρεται σε μελανές σελίδες της ιστορίας της Αργεντινής κατά τη διάρκεια της δικτατορίας του Χόρχε Ραφαέλ Βιδέλα (1976-1983) και τις προεκτάσεις τους χρόνια αργότερα.

Τίτλος
------

Ο τίτλος αναφέρεται στη φυλή Μαπούτσε, κυριολεκτικά «Άνθρωποι της Γης», ενός ιθαγενούς λαού της Αργεντινής και της κεντρικής-νότιας Χιλής που σφαγιάσθηκαν κατά τον 19ο αιώνα και σήμερα οι απόγονοί τους ζουν ανάμεσα στην ενσωμάτωση, την υποταγή και την αντίσταση.

Περίληψη
--------

Μπουένος Άιρες, 2009-2010. Μετά την οικονομική κρίση της Αργεντινής το 2001-2002, η Ζάνα με καταγωγή από τη φυλή Μαπούτσε, τώρα γλύπτρια, ζει μόνη της στο Μπουένος Άιρες και, στα 28 της χρόνια, αισθάνεται ανεξάρτητη παρά το βαρύ παρελθόν της.

Ο ιδιωτικός ντετέκτιβ Ρούμπεν Καλντερόν, ένας ανατρεπτικός χαρακτήρας, είναι ένας από τους λίγους που βγήκαν ζωντανοί από τις μυστικές φυλακές της Σχολής Ναυτικής Μηχανικής, όπου χάθηκαν ο πατέρας και η μικρότερη αδερφή του κατά τη διάρκεια της δικτατορίας Βιδέλα (1976-1983). 

Τριάντα χρόνια έχουν περάσει από την επιστροφή της δημοκρατίας. Ο Ρούμπεν, διεξάγει έρευνες για λογαριασμό των Μητέρων της Πλατείας του Μαΐου και εξακολουθεί να αναζητά τα παιδιά των αγνοουμένων που απήχθησαν και υιοθετήθηκαν κατά τη διάρκεια της δικτατορίας και τους υπεύθυνους.

Τίποτα φαινομενικά δεν ενώνει τη Ζάνα και τον Ρούμπεν, όλα τους χωρίζουν. Όταν κοντά στο παλιό εγκαταλελειμμένο λιμάνι της Λα Μπόκα βρίσκεται το γυμνό και ευνουχισμένο πτώμα μιας τραβεστί, της Λουζ, που έκανε πιάτσα στις αποβάθρες με την Πάουλα, τη μοναδική φίλη της Ζάνας, αυτή ζητά από τον Ρούμπεν να ερευνήσει. Από την πλευρά του, ο Ρούμπεν ερευνά ήδη την εξαφάνιση μιας φωτογράφου, της Μαρίας Βικτόριας, κόρης ενός από τους πιο σημαντικούς επιχειρηματίες της χώρας. Ο Ρούμπεν ανακαλύπτει ότι η Μαρία Βικτόρια είναι ένα από τα μωρά που απήχθησαν από τη δικτατορία και μια μεγάλη επιχείρηση βρίσκεται σε εξέλιξη. Οι δύο υποθέσεις τέμνονται και οι δύο ήρωες από ερευνητές γίνονται πρωταγωνιστές της ιστορίας, αποκαλύπτοντας ένοχα μυστικά της πολιτικής και κοινωνικής πραγματικότητας της Αργεντινής 30 χρόνια μετά το τέλος της δικτατορίας.

Παρά την πολιτική Ανθρωπίνων Δικαιωμάτων που εφαρμόζεται, τα φαντάσματα των εκτελεστών εξακολουθούν να ελλοχεύουν στην Αργεντινή μαζί με τη σκιά αυτών που έδιωξαν την κοινότητα των Μαπούτσε από τα πατρογονικά τους εδάφη....

Βραβεία
-------

* Prix Landerneau polar 2012
* Prix Tenebris (Κεμπέκ) 2013

Ελληνική μετάφραση
------------------

* Στην Ελλάδα κυκλοφόρησε το 2013 με τίτλο *Μαπούτσε* από τις εκδόσεις Άγρα, σε μετάφραση Αργυρώς Μακάρωφ.

Παραπομπές
----------

1. ↑ . «babelio.com/livres/Ferey-Mapuche/».
2. ↑ . «toutelaculture.com/livres/polars/mapuche-de-caryl-ferey-sur-les-traces-des-bourreaux-de-buenos-aires/».
3. ↑ . «gallimard.fr/Catalogue/GALLIMARD/SerieNoire/Thrillers/Mapuche».
4. ↑ . «goodreads.com/book/show/mapuche».
5. ↑ . «leslibraires.ca/livres/mapuche-caryl-ferey».
Συντεταγμένες: 39°23′36.38″N 20°3′10.69″E﻿ / ﻿39.3934389°N 20.0529694°E﻿ / 39.3934389; 20.0529694

Τα **Κρητικά** είναι χωριό στη περιοχή της Λευκίμμης στη νοτιοδυτική άκρη της Κέρκυρας 44 χιλιόμετρα από την πόλη. Ανήκει στο Δημοτικό Διαμέρισμα Νεοχωρίου του Δήμου Νότιας Κέρκυρας. Κατά την απογραφή του 2001 είχε 426 κατοίκους. Κοντά στο χωριό υπάρχει μεγάλη παραλία, προσβάσιμη από ένα μονοπάτι.

Απαντά σε έγγραφα το 1350 ως Κρητικά και το 1450 ως Κρητικά Νεοχωρίου, Πυριτολιθικά εργαλεία, που βρέθηκαν στην περιοχή, μαρτυρούν ανθρώπινη παρουσία από την προϊστορική εποχή. Ο Γιόζεφ Παρτς αναφέρει ως περίοδο ίδρυσης του χωριού τον 14ο αι. Βάσει άλλων στοιχείων, η ίδρυσή του χρονολογείται τον 9ο αι. ενδεχομένως δε το έτος 824, οπότε πολλοί κάτοικοι της Κρήτης, μετά την κατάληψή της από τους Σαρακηνούς, μετανάστευσαν σε άλλα νησιά. Κατά την παράδοση, οι πρώτοι οικιστές κατάγονταν από το Χάνδακα, το σύγχρονο Ηράκλειο της Κρήτης. 

Άλλη τοπική προφορική παράδοση αναφέρει ότι στο χωριό είχε ενσκήψει επιδημία πανώλης και οι κάτοικοι για να σωθούν έφυγαν χωρισμένοι σε δύο ομάδες. Η μία πήγε στο λεγόμενο «Βουνό του Χάρου», όπου όλοι πέθαναν, ενώ η άλλη πήγε σε διαφορετικό βουνό, στο οποίο οι μισοί γλίτωσαν και από τότε αυτό ονομάστηκε Μισόβουνο. 

Η σύγχρονη θέση του χωριού είναι 1500 μέτρα νοτιότερα της προγενέστερης, η οποία εγκαταλείφτηκε εξαιτίας επιδημίας. Το 1753 το χωριό απαντά ως τμήμα της Βαρονίας Δαρμέρ. Σώζεται το παλαιό έθιμο του ιερού γάμου, την Κυριακή της Τυροφάγου, λεγόμενο και καρναβαλίτικος γάμος. Τα πιο παλαιά γνωστά επώνυμα είναι Πασχοτάς και Βάρος 15ος αι. Βλάσσης, Γράντος 1511, Δοκανάρης, Βογδάνος, Πάργας, Μουζάκης, Φεδρίκος, Αρβανίτης. Το 1583 το χωριό είχε 68 κατοίκους, το 1766 είχε 95, το 1879 είχε 124 και το 2001 είχε 426 κατοίκους. 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Νότιας Κέρκυρας |
| --- |
|  |
| Δημοτική Ενότητα Κορισσίων | 
* Άγιος Γεώργιος
* Άγιος Νικόλαος
* Αργυράδες
* Βασιλάτικα
* Κορακάδες
* Κουσπάδες
* Μαραθιάς
* Μπούκαρης
* Νεοχωράκι
* Νότος
* Περιβόλι
* Πετριτή
* Ποτάμια
* Ρουμανάδες
 |
|  |
| Δημοτική Ενότητα Λευκιμμαίων | 
* Βιταλάδες
* Γαρδένος
* Δραγωτινά
* Κάβος
* Κρητικά
* Λευκίμμη
* Μώλος
* Νεοχώρι
* Παλαιοχώρι
* Σπαρτερά
 |
|  |
| Δημοτική Ενότητα Μελιτειέων | 
* Άγιος Δημήτριος
* Άγιος Ιωάννης Περιστερών
* Άγιος Ματθαίος
* Άνω Παυλιάνα
* Βουνιατάδες
* Βραγκανιώτικα
* Επισκοπιανά
* Κάτω Παυλιάνα
* Κάτω Σπήλαιο
* Λίνια
* Μεσογγή
* Μοραΐτικα
* Παραμόνας
* Πεντάτι
* Σκάλα
* Στρογγυλή
* Χαλικούνας
* Χλοματιανά
* Χλομός
* Ψαράς
 |
|  |
| 
* Έδρα: Λευκίμμη
* \* (Οικισμοί με μη μόνιμο πληθυσμό)
 |

 |
Το περιοδικό ***ACS Omega*** είναι διεθνές έγκριτο επιστημονικό περιοδικό, με *«τυφλό»* σύστημα κριτών (peer-reviewed), ανοιχτής πρόσβασης. Κάθε εβδομάδα, δημοσιεύει άρθρα σχετικά με την επιστήμη της Χημείας και τις παρεμφερείς με αυτή, επιστήμες. Αρχισυντάκτες του περιοδικού σήμερα είναι οι ερευνητές Δρ. Krishna Ganesh και Δρ. Deqing Zhang.

Το έτος 2019, σύμφωνα με το *Journal Citation Reports*, το περιοδικό είχε αρκετά υψηλό δείκτη απήχησης, ήτοι: 2,870.

Το περιοδικό έχει εκδώσει περίπου 4,250 άρθρα, μετά από κρίση, μεταξύ του χρονικού διαστήματος, Ιουλίου2016 και Ιουνίου 2019. Ο μέσος χρόνος αναμονής ανά άρθρο -για πρώτη απάντηση μετά την υποβολή- είναι κατά μέσο όρο 22 ημέρες.

Παραπομπές
----------

1. 1 2
2. ↑  Zhang, Deqing; Ganesh, Krishna N. (2019). «ACS Omega Makes a Global Impact». *ACS Omega* **4** (7): 11566–11568. doi:10.1021/acsomega.9b01927. PMID 31460263.
Συντεταγμένες: 37°58′51.71″N 23°43′55.60″E﻿ / ﻿37.9810306°N 23.7321111°E﻿ / 37.9810306; 23.7321111

Η **Στοά Νικολούδη** βρίσκεται στην Αθήνα μεταξύ των οδών Ελευθερίου Βενιζέλου (Πανεπιστημίου) - στο νούμερο 41 και της Σταδίου. Είναι μια από τις στοές που απέκτησε η Αθήνα προς το τέλος του 19ου αιώνα, σε αντιγραφή στοών που υπήρχαν ήδη σε άλλες πόλεις της Ευρώπης και έχει χαρακτηριστεί μαζί με το κτίριο της οδού Ελευθερίου Βενιζέλου 41 ιστορικά διατηρητέο μνημείο και έργο τέχνης.

Σύντομο ιστορικό
----------------

Ο σχεδιασμός της Στοάς έγινε το 1897 απ' τον Αλέξανδρο Νικολούδη, ο οποίος ήταν την εποχή εκείνη φοιτητής στη Σχολή Καλών Τεχνών των Παρισίων. Η κατασκευή της ολοκληρώθηκε το 1918. Το 1938 η Στοά ανακαινίστηκε και πήρε τη σημερινή της μορφή, καθώς από πάνω από αυτήν χτίστηκε το μέγαρο γραφείων που υπάρχει. Το 1944, αμέσως μόλις πέθανε ο Νικολούδης την ονόμασαν Στοά Νικολούδη, προς τιμήν του, όνομα το οποίο διατηρείται μέχρι σήμερα. Μέχρι το 1977, μέχρι που κατεδαφίστηκε το κτίριο της Alpha Bank, μέρος της στοάς ήταν κατειλημμένο από αυτό.
Τελευταία ανακαίνισή της έγινε το 2001.

Διατηρητέο μνημείο
------------------

Η απόφαση του Υπουργείου Πολιτισμού του 1995, 77 χρόνια μετά την κατασκευή της, χαρακτηρίζει ιστορικά διατηρητέο μνημείο και έργο τέχνης το κτίριο της οδού Ελευθερίου Βενιζέλου 31 μαζί με τη Στοά Νικολούδη, γιατί αποτελούν μαζί χαρακτηριστικό δείγμα του έργου του αρχιτέκτονα Αλέξανδρου Νικολούδη με αξιόλογη σύνθεση, λειτουργία και τυπολογία, από τα ελάχιστα που έχουν απομείνει από την εποχή του μεσοπολέμου. Τα χαρακτηρίζουν επίσης σημαντικά για τη μελέτη της ιστορίας της Αρχιτεκτονικής και την Αρχιτεκτονική και Πολεοδομική εξέλιξη της πόλης των Αθηνών.

Παραπομπές
----------

1. ↑  Στοές της Αθήνας Αρχειοθετήθηκε 2013-08-13 στο Wayback Machine. enimerosi360.gr, ανακτήθηκε στις 23/3/2014
2. 1 2  ΦΕΚ 946/Β/16-11-1995 Απόφαση ΥΠΠΟ/ΔΙΛΑΠ/Γ/3449/52279/19-10-1995: Χαρακτηρισμός του κτιρίου της οδού Πανεπιστημίου 41 στην Αθήνα μαζί με τη Στοά Νικολούδη ως ιστορικά διατηρητέου μνημείου και έργου τέχνης
3. ↑  H νέα ζωή της Στοάς Νικολούδη, εφημερίδα Καθημερινή, Αρχείο Πολιτισμού, 06.12.2001

Βιβλιογραφία
------------

* Δ. Φιλιππίδης, "Οικοδομικό τετράγωνο 19", Alpha Bank, 2009 ISBN 9789609836371

Εξωτερικοί σύνδεσμοι
--------------------

* Στοές στην Αθήνα Αρχειοθετήθηκε 2015-06-28 στο Wayback Machine. επίσημη ιστοσελίδα προβολής του ελληνικού τουρισμού του ΕΟΤ
* Πανεπιστημίου: Η αριστοκράτισσα, Εφημερίδα Έθνος
* Αθηναϊκές στοές: Ο (σκεπαστός) δρόμος είχε τη δική του Ιστορία, περιοδικό In2life

|  |  |
| --- | --- |
| 

|  |
| --- |
| * Πύλη:Αρχιτεκτονική
* Πύλη:Ελλάδα
 |

 |
Το ***Macromolecules*** είναι έγκριτο επιστημονικό περιοδικό, με *«τυφλό»* σύστημα κριτών (peer-reviewed), το οποίο καλύπτει γνωστικά αντικείμενα των Mακρομορίων στην περιοχή της επιστήμης των πολυμερών. 

Ο πρώτος εκδότης του *Macromolecules*, Dr. Field H. Winslow
Θεωρείται από τα εγκυρότερα περιοδικά της χημείας με υψηλό κύρος.

Πληροφορίες
-----------

Το περιοδικό εκδίδεται από το έτος 1968 από την Αμερικανική Ένωση Χημικών (American Chemical Society). Στην αρχή δημοσιεύονταν σε διμηνιαία βάση (μέχρι το 1983), μετά σε μηνιαία βάση και στη συνέχεια από το έτος 1990 εκδίδεται κάθε δύο εβδομάδες. Είναι καταχωρισμένο στις εγκυρότατες βάσεις επιστημονικών δεδομένων, ήτοι, EBSCOhost, PubMed, Web of Science, και SwetsWise. Αρχισυντάκτης του περιοδικού, σήμερα, είναι ο καθηγητής Πολυμερών Dr Marc A. Hillmyer.

Πρώτος εκδότης και αρχισυντάκτης του περιοδικού υπήρξε ο Dr. Field H. Winslow.

Εγκυρότητα
----------

Το περιοδικό είναι επίσης καταχωρισμένο στην έγκριτη βάση *Scopus*. Σύμφωνα με το έγκυρο Journal Citation Reports, το περιοδικό, το 2019, είχε δείκτη απήχησης (*Impact factor*), **5.918**. Την συντακτική επιτροπή (Editorial board) του περιοδικού απαρτίζουν σημαντικοί ερευνητές από όλον τον κόσμο.

Παραπομπές
----------

1. ↑
2. ↑
3. ↑  Editor Profile. pubs.acs.org
4. ↑
5. ↑  «Winslow of Bell Labs will be editor of Macromolecules». *Chem. Eng. News* **45** (36): 36. August 28, 1967. doi:10.1021/cen-v045n036.p036.
6. ↑  «Masthead». *Macromolecules* **1** (1): 1A. January 1968. doi:10.1021/ma60001a700.
7. ↑
8. ↑
To **Windows Live Hotmail** (προηγουμένως γνωστό ως **MSN Hotmail** και **Hotmail**) είναι μια δωρεάν υπηρεσία ηλεκτρονικού ταχυδρομείου στο διαδίκτυο της οικογένειας υπηρεσιών Windows Live από τη Microsoft. Πρωτοδημιουργήθηκε από τον Jack Smith και τον Sabeer Bhatia και κυκλοφόρησε το 1996. Ήταν μία από τις πρώτες δωρεάν υπηρεσίες ηλεκτρονικού ταχυδρομείου. Το Hotmail περιήλθε το 1997 στην κατοχή της Microsoft.

Η τωρινή έκδοση ανακοινώθηκε επίσημα την 1η Νοεμβρίου του 2005 σαν ενημέρωση του ήδη υπάρχοντος MSN Hotmail. Μετά από μια δοκιμαστική περίοδο, κυκλοφόρησε σε ήδη υπάρχοντες χρήστες του Hotmail στην Ολλανδία στις 9 Νοεμβρίου του 2006, ενώ κυκλοφόρησε παγκοσμίως στις 7 Μαΐου του 2007.

Διαθέτει αποθηκευτικό χώρο 5 GB, χαρακτηριστικά ασφαλείας, τεχνολογία Ajax και συνεργάζεται με το Windows Live Messenger, τα Spaces, το Ημερολόγιο του Windows Live και τις Επαφές του Windows Live. Φιλοξενεί περίπου 250 εκατομμύρια χρήστες παγκοσμίως και διατίθεται σε 35 διαφορετικές γλώσσες.

Γλώσσες
-------

Το Hotmail διατίθεται στις παρακάτω γλώσσες: αραβικά, βουλγαρικά, κινέζικα (παραδοσιακά και απλοποιημένα), κροατικά, τσέχικά, δανικά, αγγλικά, εσθονικά, φινλανδικά, γαλλικά, γερμανικά, ελληνικά, εβραϊκά, ουγγρικά, ιαπωνικά, ιταλικά, κορεατικά, λετονικά, λιθουανικά, νορβηγικά, πολωνικά, πορτογαλικά (επίσης πορτογαλικά της Βραζιλίας), ρουμανικά, ρωσικά, σερβικά, σλοβακικά, σλοβενικά, ισπανικά, σουηδικά, τάι, τουρκικά και ουκρανικά. Παρέχεται μερική υποστήριξη για τα αραβικά, τα εβραϊκά, τα ταμίλ και τα ινδικά.

MSN Hotmail
-----------

Το Hotmail ήταν μέρος της οικογένειας υπηρεσιών του MSN πριν να εισέλθει στην οικογένεια υπηρεσιών του Windows Live. Η είσοδος στο MSN Hotmail ήταν δυνατή ενόσω το Windows Live Hotmail βρισκόταν σε ανάπτυξη και ήταν διαθέσιμες και οι δύο υπηρεσίες. Από την επίσημη κυκλοφορία του Windows Live Hotmail, οι χρήστες αναγκάζονται να αναβαθμίσουν σε αυτό.

Αναφορές
--------

1. ↑  «Windows Essentials».
2. ↑  Hotmail Staff. «Το Hotmail σύντομα θα εκπληρώνει περισσότερες επιθυμίες σας, με μεγαλύτερη αποδοτικότητα». Microsoft. Ανακτήθηκε στις 14 Αυγούστου 2007.
3. ↑  Imran Qureshi. «Γιατί διαφέρει το Kahuna (μέρος 2)». Microsoft. Ανακτήθηκε στις 30 Μαρτίου 2007. [*νεκρός σύνδεσμος*]
4. ↑  Hotmail staff. «Σας ακούσαμε δυνατά και καθαρά». Microsoft. Ανακτήθηκε στις 23 Μαρτίου 2007.

Εξωτερικοί σύνδεσμοι
--------------------

* Hotmail
* Επίσημο ιστολόγιο (Αγγλικά)
* Microsoft Office Outlook Connector (Αγγλικά)
Το **JClic** είναι μια εφαρμογή δημιουργίας πολυμεσικών εκπαιδευτικών δραστηριοτήτων. Πρόκειται για μια έκδοση του εκπαιδευτικού λογισμικού Clic σε Java. Εγκαθίσταται και λειτουργεί σε Linux, Mac OS X, Solaris και Windows. Αυτή τη στιγμή είναι στο μεγαλύτερο μέρος της εξελληνισμένη.

Χαρακτηριστικά
--------------

Με το JClic μπορούμε να δημιουργήσουμε δραστηριότητες για μαθητές αξιοποιώντας πολυμεσικό υλικό. Π.χ. να εισάγουμε μια φωτογραφία και να δημιουργήσουμε ένα παζλ, να δώσουμε ένα κείμενο για συμπλήρωση κενών, να φτιάξουμε ένα σταυρόλεξο, κ.λπ. Το έργο μας μπορεί να εξαχθεί ως μικροεφαρμογή java ή ως html, οπότε μπορούμε να την εντάξουμε σε μια υπάρχουσα ιστοσελίδα. Ο εκπαιδευτικός έχει πλήρεις αναφορές για τις ενέργειες και τα αποτελέσματα της χρήσης από τους μαθητές. To JClic μπορεί να εγκατασταθεί σε ένα δικτυωμένο εργαστήριο και να παρέχει συγκεντρωτικές αναφορές στον διακομιστή.

Μονάδες
-------

* Jclic Author: Το πρόγραμμα που μας δίνει την δυνατότητα να δημιουργήσουμε ασκήσεις
* Jclic: Το πρόγραμμα αυτό μας δίνει την δυνατότητα να "τρέξουμε" δραστηριότητες jclic στον υπολογιστή μας.
* Jclic Report Server

Εξωτερικοί σύνδεσμοι
--------------------

* jclic παιχνίδια στα ελληνικά
* παγκόσμια βιβλιοθήκη δραστηριοτήτων jclic
* Η επίσημη ιστοσελίδα του jclic
* οδηγός χρήσης του jclic στα ελληνικά

Παραπομπές
----------

1. ↑  github.com/projectestac/jclic/blob/master/LICENSE.